jkorsvik/nowiki_second_scrape_merged huggingface dataset:
Allround-NM på skøyter 1964 for damer

Allround-NM på skøyter 1964 for damer ble avholdt 11. og 12. januar 1964 på Fram stadion, Larvik. Arrangør var Idrettsforeningen Fram. Det ble også arrangert det andre offisielle Junior-NM for damer samtidig.
Norgesmestere ble Sigrid Sundby, Arbeidernes SK for kvinner senior, og Kari Kåring, Lillehammer SK ble mester for kvinner junior.


== Sammenlagt senior ==


== Sammenlagt junior ==


== Kilder ==
Teigen, Magne, red. (1989). «Kvinner, Senior – Allround». Komplette resultater Norske Mesterskap på skøyter 1887–1989 (norsk) (2 utg.). Veggli. s. 84. Arkivert fra originalen 26. juli 2017. Besøkt 20. oktober 2013. 
Teigen, Magne, red. (1989). «Kvinner, Junior – Allround». Komplette resultater Norske Mesterskap på skøyter 1887–1989 (norsk) (2 utg.). Veggli. s. 144. Arkivert fra originalen 26. juli 2017. Besøkt 20. oktober 2013. 
Eng, Trond og Teigen, Magne, red. (2005). «Kvinner, Senior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 77. Arkivert fra originalen 26. juli 2017. Besøkt 20. oktober 2013. CS1-vedlikehold: Flere navn: redaktørliste (link)
Eng, Trond og Teigen, Magne, red. (2005). «Kvinner, Junior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 163. Arkivert fra originalen 26. juli 2017. Besøkt 20. oktober 2013. CS1-vedlikehold: Flere navn: redaktørliste (link)


== Eksterne lenker ==
(en) Allround-NM på skøyter 1964 for damer, Senior – Resultatoversikt på SpeedSkatingNews.info.
(en) Allround-NM på skøyter 1964 for damer, Junior – Resultatoversikt på SpeedSkatingNews.info.
«Damene godt rustet til sitt skøyte NM». Friheten 1964.01.08. Norge;Oslo. 8. januar 1964. s. 5. 
«Resultatene fra damenes skøyte-NM (side 2); Sigrid Sundby tok tre distanser i damenes NM (side 4)». Arbeiderbladet 1964.01.13. Norge;Oslo. 13. januar 1964. s. Sportsbilaget sidene 2 og 4.
Jevons paradoks

Jevons paradoks er en økonomisk teori om at teknologiske fremskritt som øker effektiviteten i bruken av en ressurs har tendens til å øke (i stedet for å redusere) forbruket av ressursen. 
I 1865 observerte den engelske økonomen William Stanley Jevons at teknologiske forbedringer som økte effektiviteten av kull, førte til økt forbruk av kull i et bredt spekter av bransjer. Han hevdet at i motsetning til hva man intuitivt går ut i fra, vil teknologiske forbedringer ikke være grunnlag for å redusere drivstofforbruket.Teorien har blitt undersøkt av moderne økonomer som studerer økt forbruk (rebound effect) fra økt energieffektivitet. I tillegg til å redusere energimengden som trengs for en gitt bruk, senker forbedret effektivitet den relative kostnaden ved bruk av en energikilde, som har en tendens til å øke forbruket av den gjeldende ressurs, som potensielt kan motvirke eventuelle besparelser som følge av økt effektivitet. I tillegg akselererer økt effektivitet økonomisk vekst, noe som ytterligere øker etterspørselen etter ressurser.


== Referanser ==


== Se også ==
Marchettis konstant
Filosofiåret 1650

Filosofiåret 1650 er en oversikt over hendelser, utgivelser og personer med tilknytning til filosofi i 1650.


== Hendelser ==


== Publiseringer ==


== Fødsler ==
20. september – Adrian Beverland, nederlandsk filosof og jurist som slo seg ned i England (død 1716)
Michelangelo Fardella, italiensk matematiker og filosof (død 1718)
Ahmede Khani (Ehmedê Xanî, Ahmad Khani), kurdisk forfatter, poet og filosof (død 1707)


== Dødsfall ==
11. februar – René Descartes, fransk filosof og matematiker (født 1596)
30. juni – Niccolo Cabeo, italiensk jesuitt, teolog, filosof, ingeniør og matematiker (født 1586)
Laura Gundersens gate

Laura Gundersens gate kan vise til:

Laura Gundersens gate (Oslo)
Laura Gundersens gate (Bergen)
Filosofiåret 1707

Filosofiåret 1707 er en oversikt over hendelser, utgivelser og personer med tilknytning til filosofi i 1707.


== Hendelser ==


== Publiseringer ==


== Fødsler ==
7. august - Carl Günther Ludovici, tysk filosof og leksikograf (død 1778)
7. september - Georges-Louis Leclerc, fransk filosof (død 1788)
Moshe Chaim Luzzatto, italiensk rabbiner, mystiker og filosof (død 1746)
Giovanni Gualberto De Soria, italiensk filosof (død 1767)


== Dødsfall ==
29. januar – Otto Mencke, tysk filosof og naturviter (født 1644)
Ahmede Khani (Ehmedê Xanî, Ahmad Khani), kurdisk forfatter, poet og filosof (født 1650)
Pierre-Sylvain Régis, fransk filosof innen cartesianismen (født 1632)
Variasjoner over et tema av Corelli

Variasjoner over et tema av Corelli (russisk: Вариации на тему А. Корели, Variatsii na temu A. Koreli), op. 42, er et variasjonsverk komponert av Sergej Rakhmaninov i 1931. Stykket består av 20 variasjoner over et temaet La Folia, benyttet av Arcangelo Corelli i hans sonate op. 5 nr. 12. 


== Variasjoner ==
Etter at temaet er presentert, følger 20 variasjoner. Mellom variasjon 13 og 14 er den en liten intermezzo, samt en coda helt til slutt.

Tema: Andante
I: Poco piu mosso
II:  L'istesso tempo'
III: Tempo di Minuetto
IV: Andante
V: Allegro (ma non tanto)
VI: L'istesso tempo
VII: Vivace
VIII: Adagio misterioso
IX: Un poco piu mosso
X: Allegro scherzando
XI: Allegro vivace
XII: L'istesso tempo
XIII: Agitato
Intermezzo
XIV: Andante (come prima)
XV: L'istesso tempo
XVI: Allegro vivace
XVII: Meno mosso
XVIII: Allegro con brio
XIX: Piu mosso. Agitato
XX: Piu mosso
Coda. Andante


== Eksterne lenker ==
Variasjoner over et tema av Corelli, op. 42: Fritt tilgjengelige noter i International Music Score Library Project.
Fønhus kraftverk

Fønhus kraftverk ligger i Sør-Aurdal kommune i Innlandet fylke. Kraftstasjonen ligger i dagen på kote 200 langs Austsidevegen i Begnadalen.
Kraftverket ble satt i drift i 2004, og utnytter et fall på 355 meter fra Pullvatn til Begna elv. Vannet føres i en 1,6 km lang rørgate fra inntaket med 1340 meter PE355-rør og 300 meter lange 300 mm duktile rør.
Det er installert en peltonturbin fra James Leffel & co i Ohio på 600 kW. Normal årsproduksjon er på 2,5 GWh.
Tilsiget er på 5,3 millioner m³ og nedslagsfeltet er 14 km² stort. Magasinkapasiteten er på 30 000 m³.
Kraftverket er privat og eies og driftes av Fønhus Kraft AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Tyngdekraft Sofienlund
Dermotts lov

Dermotts lov er en empirisk formel for omløpstiden til større naturlige satellitter som kretser rundt gasskjempene i solsystemet. Loven ble foreslått av den engelske forsker innen himmelmekanikk, Stanley F. Dermott i 1968.Formelen antar formen:

  
    
      
        T
        (
        n
        )
        =
        T
        (
        0
        )
        ⋅
        
          C
          
            n
          
        
      
    
    {\displaystyle T(n)=T(0)\cdot C^{n}}
  for 
  
    
      
        
          n
          =
          1
          ,
          2
          ,
          3
          ,
          4
          …
        
      
    
    {\displaystyle \scriptstyle n=1,2,3,4\ldots }
  
hvor T(n) er omløpstiden til den nte satellitten, T(0) er antall dager og C er en konstant i det aktuelle satellittsystemet. Spesifikke verdier er:

Jupiters måner:     T(0) = 0.444 d,    C = 2.03
Saturns måner: T(0) = 0.462 d,    C = 1.59
Uranus' måner:    T(0) = 0.488 d,    C = 2.24Slike lover kan være en konsekvens av skyer som kollapser i planet- og satellitt-systemer som følge av varierende symmetrier. De kan også reflektere effekten av resonansdrevne kommensurabiliteter.


== Referanser ==
Bjarne Peter Aasen

Bjarne Peter Aasen (født 22. april 1933 i Melhus) er en norsk landskapsarkitekt.  Etter eksamen fra NLH (NMBU) i 1963 ble Aasen ansatt hos Grindaker og Gabrielsen, senere Morten R. Grindaker. I 1966 overtok han firmaet, sammen med Toralf Lønrusten, og etablerte Aasen og Lønrusten Hagearkitekter MNHL, fra 1969; Aasen og Lønrusten Landskapsarkitekter MNLA. Aasen startet i 1983 sin egen praksis - Bjarne Aasen MNLA - i kontorfellesskap med Ole Krogness, Knut Knudsen og Ole Rømer Sandberg. Fra 1985 til 1987 i fellesskap med Kåre Windingstad, Alf Haukeland og Kjetil Trædal Thorsen og fra 1986 i fellesskap med 13.3 landskapsarkitekter, senere 13.3/Multiconsult og Link landskap. I lange perioden har Aasen hatt et meget godt, men uformelt, samarbeid med Arkitekt MNAL Professor Knud Larsen. 
Fra 1976 til 1985 var Aasen amanuensis ved NLH og fra 1990 til 1995 professor II ved NTH. Fra 1970 til 1972 var Aasen formann i Norske Landskapsarkitekters forening. Aasen og Lønrusten, ved Toralf Lønrusten, er kjent for omfattende medvirkning i utformingen av landskap og terreng ved utbyggingen av Aurlandsdalen. Dette arbeidet førte til oppdraget med utredning av konsekvensene ved en eventuell utbygging av Hardangervidda øst – Dagalifallene. Vassdraget ble fredet og Lønrusten måtte finne andre arbeidsoppgaver. 
Som landskapsarkitekt er Aasen særlig kjent for arbeidet med landskapsplanlegging ved store institusjonsanlegg: Universitetet i Trondheim (Gløshaugen, Sydområdet og Dragvoll), Universitetet i Tromsø, Universitetet i Oslo og Indre Kongsgård og Vestfrontplassen ved Erkebispegården/Nidaros domkirke i Trondheim. Andre oppgaver har vært utbygging av boligområder/drabantbyer, institusjonsanlegg, baneutbygging, byrom og parker. Oppgaver med hageplanlegging har vært rene unntak.


== Utvalg prosjekter ==
Hager i Trosterudveien, Kapellveien daghjem og skole og Lilleparken. Alle i Oslo  - Vassdragsutbygging i Aurlandsdalen - Koblingsanlegg ved Vassbygdvatnet, Vidalsdammen og setervoll  ved Øvstebø  - NTNU Gløshaugen og Sydområdet (Sydområdet sammen med Knud Larsen)  o Landskapsplan 1967- etappevis detaljprosjektert og utbygd frem til ca. 2000 (Realfagbygget)  - Universitetssenteret på Dragvoll – Landskapsplanlegging 1975 - 1989  - Universitetet i Oslo Blindern Landskapsplanlegging 1990 – 2011  o Helga Engs plass 1994 og Georg Sverdrups hus/Biblioteksparken 1999  o Historisk Museum 2008 og Domus Medica på Gaustad 2012  - Universitetet i Tromsø Landskapsplanlegging 1989 – 2012.  o Startet med bistand til Guttorm Guttormsaard med gjennomføring av hans vinnerutkast fra   kunstkonkurransen 1989. Etterfulgt av store utbygninger frem til 2012  - Vestfrontplassen ved Nidaros domkirke og Erkebispegården 1996 og 2005.  - Ypsilon gangbro i Drammen - Vinnerutkast og utbygging - med Arne Eggen 2005  - Obstfelders plass i Stavanger – Vinnerutkast og utbygging - med Arne Henriksen og Laila Haugan 1999  - Nye Gulating lagmannsrett – Vinnerutkast og utbygging – med Terje Grønmo 2012  


== Utmerkelser ==
Norsk Forms hederspris 2004
NLAs ærespris 2015


== Eksterne lenker ==
www.umb.no: Bjarne Aasen
Torgeir Mjør Grimsrud

Torgeir Mjør Grimsrud (født 20. august 1945) har vært hovedeier i kontormøbelfabrikken HÅG. Grimsrud ble ansatt i et konkurstruet Håg i 1973 og han kjøpte senere selskapet. Grimsrud mottok i 1998 Norsk Forms Hederspris for arbeidet med kontormøbler.


== Kilder ==
e24.no: Håg-eier får halv milliard
7. serierunde i GET-ligaen 2013/14

7. serierunde i GET-ligaen 2013/14 startet lørdag 5. oktober 2013 klokken 16 med Rosenborg mot Stavanger Oilers, Sparta Warriors mot Vålerenga og Lørenskog mot Storhamar Dragons. Runden fortsatte med to kamper søndag 6. oktober klokken 17 med Tønsberg Vikings mot Stjernen og Lillehammer mot Frisk Asker


== Kampfakta ==


== Referanser ==


== Se også ==
GET-ligaen 2013/14
Morceaux de fantaisie

Morceaux de fantaisie (fransk for Fantasistykker, russisk:  Пьесы Фантазии, Pyesy Fantazii), op. 3, er navnet på en samling med fem kortere verker for pianosolo, komponert av Sergej Rakhmaninov i 1892. Tittelen er mer ment som et bilde på hvordan stykkene skal spilles, da ingen av de fem komposisjonene går under definisjonen fantasier. Samlingen ble dedikert Anton Arenskij, Rakhmaninovs harmonilærer ved Moskvas konservatorium.


== Stykkene i samlingen ==


=== Elegi i ess-moll ===

Elegi (Элегия, Elegiya) er en musikalsk elegi som skal spilles i moderat tempo.


=== Preludium i ciss-moll ===
Utdypende artikkel: Ciss-moll-preludietDet andre stykket, Preludium (Прелюдия, Prelyudiya), er uten tvil det mest berømte i samlingen.


=== Melodi i E-dur ===

Melodi (Мелодия, Melodiya) er av kort lengde, og skal spilles «sostenuto». Rakhmaninov gjorde betydelige omskrivinger av dette i 1940.


=== Pulcinella ===

Det fjerde stykket, kalt Pulcinella (Полишинель, Polishinyelʹ), er i fiss-moll, og skal spilles hurtig og livlig («allegro vivace»). Det er et karakterstykke i tredelt form (A-B-A), med en melodiøs og lyrisk midtdel, samt lynrask begynnelse og slutt. Navnet kommer fra klovnen med samme navn, kjent fra Commedia dell'arte.


=== Serenade ===
Samlingen slutter med Serenade (Серенада, Serenada). I likhet med Melodi i E-dur ble dette stykket omskrevet av komponisten i 1940.


== Eksterne lenker ==
Morceaux de fantaisies, op. 3: Fritt tilgjengelige noter i International Music Score Library Project.
Richard Réti

Richard Réti (født 28. mai 1889, død 6. juni 1929) var en østerriksk-ungarsk, senere tsjekkoslovakisk sjakkspiller og forfatter av sjakklitteratur og sluttspillstudier.


== Liv og virke ==
Réti ble født i Pezinok, som på den tiden var i den ungarske delen av Østerrike-Ungarn. Faren Samuel Réti var lege og arbeidet i forsvaret. Broren Rudolph Reti var en kjent pianist, musikkteoretiker og komponist. 
Rundt 1910 reiste Richard Réti til Wien for å studere matematikk ved Universitetet i Wien. Han var en av de beste sjakkspillerne i perioden, og begynte karrieren som en klassisk spiller, ofte med Kongegambit (1.e4 e5 2.f4) som åpning. Etter første verdenskrig endret han spillestil, og ble sammen med Aaron Nimzowitsch en av talsmennene for den hypermoderne skolen. Etter Nimzowitsch med boka Mein system, regnes Richard Réti som bevegelsens fremste litterære bidragsyter.
Réti fikk sine største suksesser i perioden 1918 til 1921, da han deltok i turneringer i Kaschau (Košice) (1918), Rotterdam (1919), Amsterdam (1920), Wien (1920), og Göteborg (1921). Rétis åpning (1.Nf3) er oppkalt etter ham og med denne åpningen slo han verdensmesteren José Raúl Capablanca i sjakkturneringen i New York i 1924. Dette var Capablancas første tap på åtte år, hans eneste mot Réti, og hans første siden han ble verdensmester i sjakk. Réti var også en kjent komponist av sluttstudier.
I 1925 satte Réti verdensrekord i blindsjakk med 29 samtidige partier, han vant 21, spilte 6 uavgjort og tapte 2. Hans bøker har blitt klassikere i sjakklitteraturen og blir fremdeles studert.
Réti døde den 6. juni 1929 i Praha av skarlagensfeber. Han er gravlagt i den jødiske seksjonen av Wiener Zentralfriedhof, asken er lagt i samme grav som hans far er gravlagt i. 


== Bibliografi ==
Modern Ideas in Chess (1923)
Masters of the Chess Board (1933)


== Referanser ==


== Eksterne lenker ==
(en) Richard Réti – chessgames.com 
(en) Richard Réti – OlimpBase 
(en) Richard Réti – 365Chess.com 
Edward Winter: The Réti Brothers
John Beasley: The chess endgame studies of Richard Réti. A complete presentation of Réti's endgame studies, with text in English. , publisert 14. januar 2012
Egyptens ti plager

Egyptens ti plager eller Plagene i Egypt (hebraisk:מכות מצרים, Makot Mitzrayim) er ti ulykker som i henhold til Andre Mosebok, kapittel 7-12, i Den hebraiske Bibelen (Det gamle testamente) som israelittenes gud Jahve påførte oldtidens Egypt som en demonstrasjon av guddommelig makt, gjennom Moses' stav (Nehusjtan), og deretter ga farao etter for Moses’ krav om la de israelittene, som hadde levd som slaver i landet, gå inn i villmarken for å ofre. Gud gjentok forherdet faraos hjerte for å forhindre ham fra å gi etter før etter den tiende landeplage. Israelittenes reise begynte således deres utferden fra Egypt.
Plagene fungerte som en kontrast mellom Guds makt og de egyptiske gudene, som ble ugyldiggjort. En del kommenterer har assosiert flere av plagene i Egypt med særskilte guder assosiert med Nilen, fruktbarhet og naturlige fenomener. I henhold til Andre Mosebok 12:12, skulle gudene i Egypt ble dømt gjennom den tiende og siste plagen: «Denne natten skal jeg gå gjennom Egypt og slå i hjel alle førstefødte i landet, både mennesker og dyr, og jeg skal holde dom over alle gudene i Egypt. Jeg er Herren.»


== De ti plagene ==
Nilens vann blir til blod (2. Mos 7:20)
Frosker (2. Mos 8:2)
Mygg (2. Mos 8:16)
Insektsvermer (2. Mos 8:24)
Pest (2. Mos 9:3)
Byller (2. Mos 9:10)
Haglstorm (2. Mos 9:18)
Gresshopper (2. Mos 10:4)
Mørke over landet (2. Mos 10:22)
Alle førstefødtes død (2. Mos 11:5)


== Referanser ==
Hydalen landskapsvernområde

Hydalen landskapsvernområde omfatter hele Hydalen nordøst i Hemsedal kommune til fylkesgrensa mot Oppland i øst. Dette er en av få stølsdaler uten større inngrep som gjennomgående vei, vassdragsutbygging eller turistanlegg.Vernebestemmelsene skal sikre et storslått naturlandskap med flere stølsområder. Tidligere var det mye geiter på setrene her, men beitearealene er nå noe preget av gjengroing. Skjøtsel er derfor nødvendig. Området har både høy kulturhistorisk verdi, og høy botanisk verdi.


== Referanser ==
Rolf Trygve Busch

Rolf Trygve Busch (født 15. november 1920 i Spydeberg, død 18. desember 2016 i Oslo) var en norsk diplomat.Etter examen artium 1940 og juridisk embetseksamen (cand.jur.) ved Universitetet i Oslo i 1946 var han dommerfullmektig i et år før han begynte som sekretær i Utenriksdepartementet. I 1950 ble han førstesekretær ved legasjonen i Kairo. Fra 1952 var han visekonsul ved generalkonsulatet i New York City, deretter to år i Utenriksdepartementet og et år på Forsvarets høgskole. I tiden 1957–1960 arbeidet han som første ambassadesekretær ved de norske delegasjonene i NATO og OECD i Paris. Han var byråsjef og deretter underdirektør 1960–1965, ambassaderåd ved Norges faste delegasjon til NATO i Paris 1965–1967, i Brussel 1967–1971.  Etter ha vært ekspedisjonssjef i UDs administrative avdeling en kort periode i 1971 og var Norges ambassadør til NATO 1971-1977.  Fra 1977 til 1982 var han ambassadør til Vest-Tyskland og sjef for Norges ambassade i Bonn og samtidig sjef for den norske militærmisjon i Berlin.  Han avsluttet karrieren som ambassadør til Storbritannia fra 1982 til 1989. Busch er tildelt St. Olavs Orden.Han var sønn av direktør Aksel Busch (1887–1948) og Alette Tunby (1885-1977).
Rolf hadde en tvillingbror, som var far til Tor-Aksel Busch (født 1950).


== Referanser ==
Caprice bohémien

Caprice bohémien, op. 12, er et symfonisk dikt komponert av Sergej Rakhmaninov mellom årene 1892 og 1894. Verket er sagt å være en «fantasi basert på temaer funnet i sigøynermusikk».
Filosofiåret 1873

Filosofiåret 1873 er en oversikt over hendelser, utgivelser og personer med tilknytning til filosofi i 1873.


== Hendelser ==


== Publiseringer ==


== Fødsler ==
7. januar – Rudolf Eisler, østerriksk filosof (død 1926)
15. januar – Max Adler, østerriksk filosof, sosiolog, politiker og en ledende personlighet innen austromarxismen (død 1937)
22. januar – Alfred Richard Orage, britisk filosof og redaktør (død 1934)
9. april – Hartley Burr Alexander, filosof, forfatter og etnolog fra USA (død 1939)
14. april – Francesco Orestano, italiensk filosof (død 1945)
1. mai – Leonardo Grassi, italiensk filosof og pedagog (død 1961)
23. mai – Leo Baeck, tysk rabbiner, filosof og pedagog (død 1956)
11. september – Rudolf Kassner, østerriksk forfatter, essayist, oversetter og kulturfilosof (død 1959)
29. september – František Balej, tsjekkisk jurist, oversetter og humanistisk filosof (død 1918)
10. august
William Ernest Hocking, filosof fra USA (død 1966)
Aleksandr Bogdanov, russisk politiker, filosof og økonom (død 1928)
Alberto Monroy Stagno d'Alcontres, italiensk politiker, forfatter og filosof (død 1941)
10. oktober – Arthur Oncken Lovejoy, tysk filosof (død 1962)
4. november – G. E. Moore, engelsk filosof (død 1958)
11. november – William Pepperell Montague, filosof fra USA (død 1953)


== Dødsfall ==

		


== Se også ==
Filosofi på 1800-tallet


== Referanser ==
Sørdalen naturreservat

Sørdalen naturreservat er et naturreservat i Bremanger kommune som ble vernet 17. desember 1999. I mai 2013 ble det godkjent at en kraftlinje kunne bygges gjennom området, noe som var svært omdiskutert. Naturreservatet er delt i to deler av fylkesvei 614 mellom Svelgen og Ålfoten. Formålet med naturreservatet er å ta vare på furuskog med uvanlig sterkt urskogpreg.


== Referanser ==


== Eksterne lenker ==
Om Sørdalen i naturbase.no, med kart
Ernest Krogh-Hansen

Ernest Krogh-Hansen (født 8. september 1896 i Tønsberg, død 27. juni 1975 i Mexico by) var en norsk diplomat.Han var sønn av skipsreder Hans Krogh-Hansen (1863–1946) og Magdalene Margrethe Ambjørnsen (1863–1950). 
Etter examen artium 1915 og cand.jur. 1926 ble han kansellist ved legasjonen i Warszawa, endret til attaché 1927.  Han var sekretær ved legasjonen i Argentina 1928–1930 før han returnerte til Oslo og i 1930 passerte utenriksdepartementets aspirantkurs. Han var sekretær ved legasjonen i Ankara 1931–1934, tilbake i Oslo som sekretær 1934–1937, sekretær ved legasjonen i Valencia i 1937, chargé d'affaires i Barcelona 1938, sekretær i UD 1939 og fra 1941 byråsjef. I 1943 ble han ambassaderåd ved Moskva-ambassaden, i 1947 ble han sendemann til Tyrkia med sideakkreditering til Pakistan 1948, Irak 1949 og Iran 1950. Fra 1955 til 1959 var han ambassadør ved Norges ambassade i Beijing, før han 1959 til 1961 var direktør for et norsk-indisk bistandsprosjekt (Indo-Norwegian project) i Kerala.  Derpå var han ambassadør ved Norges ambassade i Mexico by 1961–1966 med sideakkreditering til en rekke land som Guatemala, Nicaragua, Honduras, Panama, Costa Rica og El Salvador. 
Han ble boende i Mexico by etter han gikk av med pensjon. Han fikk St. Olavs Orden i 1956.


== Referanser ==
Filosofiåret 1724

Filosofiåret 1724 er en oversikt over hendelser, utgivelser og personer med tilknytning til filosofi i 1724.


== Hendelser ==


== Publikasjoner ==
Ludwig Babenstuber „Philosophia Thomistica Salisburgensis, sive cursus philosophicus secundum doctrinam D. Thomae Aquinatis doctoris angelici“
Georg Bernhard Bilfinger „Specimen doctrinae veterum Sinarum“ [Charakteristik der Lehre der alten Chinesen] die bis dahin umfassendste Gesamtdarstellung der chinesischen Philosophie
Johann Andreas Fabricius „Philosophische Oratorie. Das ist: vernünftige Anleitung zur gelehrten und galanten Beredsamkeit“
Christian Wolff „De differentia nexus rerum sapientis et fatalis necessitatis“
Christian Wolff „Monitum ad commentationem luculentam de differentia nexus rerum sapientis et fatalis necessitatis“


== Fødsler ==
18. mars – Dionysius van de Wijnpersse, nederlandsk reformert teolog og filosof (død 1808)
22. april – Immanuel Kant, tysk filosof, matematiker og fysiker (død 1804)
3. juni – John Gregory (John Gregorie), skotsk lege, forfatter av medisinske og moralske skrifter (død 1773)
13. desember – Franz Maria Aepinus, tysk astronom, matematiker, fysiker og naturfilosof (død 1802)
Chaim Joseph David Azulai, jødisk filosof, rabbiner og teolog (død 1806)
1715/1724 – Cao Xueqin – kinesisk romanforfatter, poet, filosof og kunstmaler (død 1763/1764)


== Dødsfall ==
29. oktober – William Wollaston, engelsk filosof (født 1659)
		
		


== Referanser ==
Steinvarden

Steinvarden er et lite markert fjell på grensa mellom Ringerike og Søndre Land kommuner, i Selsjøen naturreservat. Toppunktet ligger i Ringerike, ca. 25 meter vest for kommunegrensa. På toppen har vegetasjonen heipreg.


== Fotnoter ==


== Referanser ==
Nikolaj Dahl

Nikolaj Vladimirovitsj Dahl (russisk: Николай Владимирович Даль) (født 17. juli 1860, død 1939) var en russisk lege.
Dahl er best kjent for å være den som hjalp komponisten Sergej Rakhmaninov etter en langvarig depresjon knyttet til oppføringen av hans første symfoni. Fra januar 1900 behandlet Dahl Rakhmaninov hver eneste dag i tre måneder ved hjelp av hypnose. Som takk for Dahls hjelp dediserte Rakhmaninov sin andre klaverkonsert til ham. Dahl emigrerte i 1925 og døde i Beirut i 1939.
I programhefter fra Oslofilharmonien i 1999 og 2001 ble det hevdet at Dahl var norsk, men dette har senere blitt tilbakevist i en artikkel i Tidsskrift for Den norske lægeforening.


== Referanser ==